
ယိဆၧၩ့ထဲၩ့ခွါထဲၩ့ ၥၭၡါၥံၪအဂး ထးဂ့ၩထီဘၪ အခၪ့ထံၭၥနိၫ မၩဆၧအၥၫ့
ယိဆၧၩ့ထဲၩ့ခွါထဲၩ့ ၥၭၡါၥံၪအဂး ၥနိၫမၩဆၧအၥၫ့ယီၩ အဆိၫထုၬဖ့ၪဆိၫဝ့ၫ ၥုၪ့ဎိၩၥၭၡါ
ၥံၪ အထးဂ့ၩထီးဘၪၥံၪ နီၪလီၫ. မွဲၥနိၫဖၧၩ့နီၪ ယိဆၧၩ့ထဲၩ့ခွါထဲၩ့ ၥၭၡါၥံၪဆၧမၩဆၧၩ့
လဖၪ ၥိၩ့ထဲၩ့ဝ့ၫၦၡၩၥံၪအဂး Statement of Rights [ဘၪထွ့ၫၥၭ ဆၧထးဂ့ၩထီးဘၪ အဆၧဘိၭဘၪၥ့ၫယၫ] ပၫဝ့ၫနီၪလီၫ. မွဲအဂဲးအဖးလံၬဘျၪလံၬဂဲးထုယီၩ ဆၧလၧလၨဆၧ
ချဲၩ့ယီၫယီၫဒဲ ကွ့ၭထၬဝ့ၫ အဂဲးဖၨၪခိၭနီၪလီၫ.
ဘၪထွ့ၫၥၭလၧ ထးဂ့ၩထီးဘၪ အဆၧဘိၭဘၪၥ့ၫယၫ အဂဲး
အီၩစတြ့ၩလၠါၦဒိၪနီၪ အဝ့ၫၥံၪ အအီၩစတြ့ၩလၠါ ယိဆၧၩ့ထဲၩ့ခွါထဲၩ့ ၥၭၡါအဂးၥနိၫၥံၪလဖၪနီၪ အၪ့လဲၩ့ဖိၬလိၬဝ့ၫနီၪ
လီၫ. Aged Care Act 2024 [2024 နံၪ့ ယိဆၧၩ့ထဲၩ့ခွါထဲၩ့ ၥၭၡါၥနိၫမၩဆၧအၥၫ့] ဖၧၩ့နီၪ ဘၪထွ့ၫၥၭလၧ ဆၧထး
ဂ့ၩထီဘၪ အဆၧဘိၭဘၪၥ့ၪယၫဆၧ ပၫဝ့ၫကမံၩ့လီၫ. မွဲၥနိၫယီၩ ၥုၪ့ဎိၩၥၭၡါၥံၪအဂး ကမၩန့ဝ့ၫ လၧအီၩစတြ့ၩလၠါၦဒိၪ
အီၪ ကျိၪစ့ၩဆၧမၩဆၧၩ့ၥံၪအခၫ ကန့ဘၪဝ့ၫ အထးဂ့ၩထီးဘၪ ပၥ့ၪလဲၪနီၪ လီၩကျိၭထဲၩ့ ဖ့ၪနဲၪ့ထၬဝ့ၫနီၪလီၫ. 2025 နံၪ့, လၩနိၫဝ့ၫဘၧၫ (1) ၥၫ့ကိၭနီၪ ဘၪထွ့ၫၥၭလၧ ထးဂ့ၩထီဘၪအဆၧဘိၭဘၪၥ့ၪယၫဝ့ၫၥံၪအလးနီၪ ကအၪ့လဲၩ့ထဲၩ့ဝ့ၫ ကနံၩယီၩ ယိဆၧၩ့ထဲၩ့ခွါထဲၩ့ ၥၭၡါအဂးထးဂ့ၩထီဘၪ ဆၧခၩလၩ့လံၬၥံၪ နီၪလီၫ.
ၥနိၫမၩဆၧအၥၫ့ဖၧၩ့ပၫဝ့ၫ ဆၧဘိၭဘၪၥ့ၪယၫလၧၫ့လၧၫ့ဎွ့ၩဎွ့ၩလဖၪယီၩ လံၬဘျၪလံၬဂဲးထုအထုၬနီၪ ဒုၭဖျီၪ့ထၬဝ့ၫနီၪ
လီၫ.
ဘၪထွ့ၫၥၭ ထးဂ့ၩထီဘၪ အဆၧဘိၭဘၪၥ့ၪယၫ အခီၫပယီၫ
ဘၪထွ့ၫၥၭ ထးဂ့ၩထီဘၪအဆၧဘိၭဘၪၥ့ၪယၫဖၧၩ့နီၪ အဲၪဒိၭမၩဆၧၩ့ဝ့ၫ အဂဲးအဖးလဖၪယီၩ နဂးအကၧၩ့ဒိၪ အီၪက့ၪ
ထၬဝ့ၫနီၪလီၫ. 
မွဲၥနိၫယီၩ ကဖ့ၪဝ့ၫဘဲၫအဖၫ့လၬယီၩ ဆၧထးဂ့ၩထီဘၪအၥိၭၥံၪ နီၪလီၫ.
· ၦဆၧအီၪမၧၫ့အဂး နၫ့ဆါဒၪဝ့ၫ ခွံၬလၩ့စ့ၩရၫ့ထၬအခွံး အီၪဝ့ၫလီၫ.
· ၦစ့ၩရၫ့ထၬၥံၪလဖၪ ထိးဆၧၫ့ဝ့ၫကမံၩ့လီၫမွဲအ့ၬဂီၩ့ အီၪက့ၪပၭကၩထဲၩ့အခွံး အီၪဝ့ၫနီၪလီၫ.
· ခွံၬလၩ့စ့ၩရၫ့ဆၧအခၫ ဖ့ၪထဲၩ့ဆၧမၩဆၧၩ့န့ဆၧပရၧၫ့အဂဲးအဖးၥံၪဒဲ  ထိးၥၭဆၧမၩဆၧၩ့ၥံၪအခွံး အီၪဝ့ၫနီၪလီၫ.
· အနၫ့ဆါၥၭဆုးလီၩ့, ဆၧအလိၫၥံၪဒဲ နၫ့ဆါအဲၪဒိၭ မၩၥ့ၪလဖၪယီၩ ကၥ့ၪယၫဝ့ၫအဂး ဆုးကျိၭလီၩအခွံး အီၪဝ့ၫနီၪ
လီၫ.
· ဒိၭန့ဘၪဝ့ၫ ဆၧဒူၩယၪ့ဒဲ ဆၧအီၪက့ၪပၭကၩအခွံး နီၪလီၫ.
· ဒိၭန့ပၭကၩဘၪဝ့ၫ ဆၧဆၧးဎံၪဆၧးလၩဒဲ နၫ့ဆါဆၧနဲၪ့လၩ့ဆၫ့ၥံၪအခွံး အီၪဝ့ၫနီၪလီၫ.
· ၡၩအဒီၪ့အဝၩ့ၥံၪဒဲ အဆၧၫ့ထ့ၬအ့ၬဂီၩ့ ဆုးကျိၭအီၪထဲၩ့အခွံး အီၪဝ့ၫနီၪလီၫ.
အီၪဘၪဝ့ၫဖီၩ့ဖီၩ့ဖျ့ၭဖျ့ၭ, နၫ့ဆါဒၪဝ့ၫရွံထၪ့န့ဒဲ ဆၧပၧၩ့ထၬအခွံး အီၪဝ့ၫ
ဘၪထွ့ၫၥၭလၧ နၫ့ဆါဆၧအီၪမၧၫ့ဒဲနၫ့ဆါခွံၬလၩ့စ့ၩရၫ့ထၬလဖၪယီၩ နၫ့ဆါဒၪဝ့ၫ ခွံၬလၩ့ထၬန့ဝ့ၫဂီၩ့ ဘဲၫဆၧဖၫ့လၬ
ယီၩအၥိၭ ပၧၩ့ထၬအခွံး အီၪဝ့ၫနီၪလီၫ.
· မၩဆၧၩ့ဝ့ၫကျိၪစ့ၩလဖၪယီၩဒဲ ကန့ဝ့ၫဆၧမၩဆၧၩ့,
· အဲၪဒိၭမၩဆၧၩ့ဖိၪၥံၪဒဲ ဘၪၥိၩ့ထၪ့ပၥ့ၪလဲၪနီၪ နၫ့ဆါဒၪဝ့ၫရွံထၪ့န့ဝ့ၫ
· နၫ့ဆါအကျိၪစ့ၩဒဲ အဆၧလဖၪဒဲတဲၩ့ဝဲၩန့ဝ့ၫ နီၪလီၫ.
အၡါမၫနီၪဘဲၫ, ကခွံၬလၩ့စ့ၩရၫ့ထၬဝ့ၫၥံၪလဖၪအဂး လိၫယူၭနီၪဘဲၫ နမၩန့ဆၧမၩဆၧၩ့ ထးဂ့ၩထီဘၪအခွံး အီၪဝ့ၫနီၪ
လီၫ.
အၡါမၫနီၪဘဲၫ, နၫ့ဆါအဂဲးအဖးဒဲ ဘၪထွ့ၫဆၧလၩ့အၪ့ယိၪအီၪဝ့ၫလါနၫ့ ပကအၪ့အီၪထဲၩ့ဝ့ၫပၥ့ၪလဲၪနီၪ ရွံထၪ့အခွံး
အီၪဝ့ၫနီၪလီၫ. ထုၬပၠၭ-ၡၩခီၫ့ၡၩဆၧအီၪမၧၫ့ဒဲ ၥုၪ့ထံးၥၭထံးဝ့ၫ ဆၧဖံၭထံၩဖံၭၥိၭလဖၪဒဲ ဘၪထွ့ၫၥၭရွံထဲၩ့ဆၧၥံၪ လဖၪ
နီၪလီၫ.
ဆၧဘၪလိၬဎွ့ၩဎီၩ့ၥိၭ နုၬလၩ့ၥိၩ့ဝ့ၫအခွံး အီၪအဂဲး
ယိဆၧၩ့ထဲၩ့ခွါထဲၩ့ ၥၭၡါၥံၪအဂး ဆၧမၩဆၧလဖၪ လိၫဝ့ၫမလဲၪနီၪ လီၩ့ယိထဲၩ့ဂီၩ့ ဆၧဘၪလိၬဎွ့ၩဎီၩ့ၥိၭ နုၬလၩ့စ့ၩရၫ့
ဘဲၩ့ဖၭအၪ့စ့ၭဝ့ၫအခွံး အီၪဝ့ၫနီၪလီၫ.
ဆၧဘဲၩ့ဖၭအၪ့စ့ၭဆၧယီၩ ကြၨၭဝ့ၫလၧအကၠီၪ့အဖျီၩ့ဒဲ မၩန့ဝ့ၫနီၪလီၫ. ဘဲၫဆၧဖၫ့လၬယီၩအၥိၭ အီၪက့ၪပၭကၩ ထံၭလၩ့
ဆီၫ့မီၪ့န့ဝ့ၫ နီၪလီၫ.
· ဆၧဆၧးဎံၪဆၧးလၩဒဲ အလၧခဲၫ့အဂဲးအဖး
· နၫ့ဆါဘၪဒၪခီၩ့ဝ့ၫ အဆၧဒၪၥံၪဒဲ န့ဝ့ၫၥၭဆၧဘၪထံၭ ဆၧၥံၪလဖၪ
· ၥၭၡါထၪ့အထီ ၥၭကိၪ့ၥ့ၪလဖၪဂၭဂီၩ့ဝ့ၫဒဲ ၥ့ၪယၫဆၧလဖၪဘၪထဲးဂၭဂီၩ့ အဂဲးအဖးၥံၪ နီၪလီၫ. 
လိၫဆၧဝ့ၫ ယိဆၧၩ့ထဲၩ့ခွါထဲၩ့ အမံၩ့ဆၨၩလဖၪယီၩ ကန့ဝ့ၫအဂးနီၪ မွဲနၫ့ဆါဒၪဝ့ၫမၩန့ဝ့ၫအခွံး အီၪနီၪလီၫ. ဆၧအဖၧၩ့
ဆၧဆၫကဘျၪၥ့ၪဝ့ၫ ဆၧယိဆၧၩ့ထဲၩ့ခွါထဲၩ့ဒဲ ထးထီၩ့အၥၭၥံၫအခံၫ့ အဆၧယိဆၧၩ့ထဲၩ့ခွါထဲၩ့ၥံၪ ပၫဝ့ၫနီၪလီၫ.
အဆၧဒူၩယၪ့ဒဲ အစၩ့ထံၫ
ဘၪထိးဖံၭၥိၭဆၧဘဲၫ အဆၧလၩ့ဖၩ့ဒဲ ပၭကၩထၬဝ့ၫအၥိၭ ဆၧဒူၩယၪ့အီၪဝ့ၫဒဲ ဘၪလိၬဎွ့ၩဎီၩ့ဆၧမၩဆၧၩ့ကျိၪစ့ၩၥိၭ မၩန့
ယိဆၧၩ့ထဲၩ့ခွါထဲၩ့ ၥၭၡါၥံၪအဂး ဆၧမၩဆၧၩ့အခွံး အီၪဝ့ၫနီၪလီၫ.
ဘဲၫအဖၫ့လၬယီၩအၥိၭ အဲၪဒိၭမၩန့ဝ့ၫဆၧမၩဆၧၩ့အခွံး မွဲအီၪဝ့ၫနီၪလီၫ.
· မွဲဆၧမၩဆၧၩ့လဖၪယီၩ နၫ့ဆါအခံးအဂၩ့, အဆၧဆၧးဎံၪဆၧးလၩဒဲ အလၧခဲၫ့အဂဲးအဖးလဖၪယီၩ ကအီၪက့ၪဒိၪ
ပၭကၩဂီၩ့ ဖ့ၪဂဲးမၩဆၧၩ့ဝ့ၫ
· ဘၪဒၪခီၩ့ဝ့ၫဆၧကၪဆၧဂဲၩဒဲ ၥၭဆၧဘၪထံၭဘၪထၭၥံၪအဂးအပၫ ဆၧဒၪခီၩ့ဆၧလဖၪယီၩ အီၪက့ၪပၭကၩဝ့ၫ
· ဆၧမၩဆၧၩ့လဖၪယီၩ အစူၪထီၩ့ဝ့ၫအၥိၭ ပၥိၩ့ထဲၩ့န့ဝ့ၫဂီၩ့ ဆၧလိၫလဖၪနီၪ မၩဎွ့ၩထဲၩ့န့ဝ့ၫ
· ဆၧမၩအၧၩ့မၩၥုၪ့ဆၧ, စ့ၩရၫ့လတီၩဘၪဆၧဒဲ ယိဖၭခွံၬဆၧဒဲအီၪယဲၩ့ဝ့ၫဆၧမၩဆၧၩ့လဖၪ ကဖီၩ့ဖျ့ၭဝ့ၫဆၧမၩဆၧၩ့
ၥံၪ နီၪလီၫ.
ဘဲၫဆၧဖၫ့လၬယီၩအၥိၭ ၥိၩ့မၩန့ဝ့ၫ ဆၧမၩဆၧၩ့အဝံးအစၩ့အခွံး အီၪဝ့ၫနီၪလီၫ.
· ဆၧမၩလိၪဂီၩ့ထဲၩ့ဝ့ၫ, ၥ့ၪဘၪဝ့ၫဒဲ အဆၧဒၪအီၪ ၦမၩဆၧဖိၪၥံၪလဖၪ
· ဘၪထွ့ၫၥၭလၧ ယိဆၧၩ့ထဲၩ့ခွါထဲၩ့ၥၭၡါအဂးၥနိၫအၥိၭ ထီးနဲၪ့ထၬဝ့ၫပနီၫ့ၥံၪလဖၪထီးအလူၬ လီၩ့ဖိၬထွ့ၫဝ့ၫ ၦမၩ ဆၧၩ့ဖိၪၥံၪလဖၪ နီၪလီၫ.
ပၥိၩ့ထဲၩ့ယိဆၧၩ့ထဲၩ့ခွါထဲၩ့ၥၭၡါအဂး ဆၧမၩဆၧၩ့ယီၩ ပဂးဒိၭန့ဘၪဝ့ၫဆၧဒူၩယၪ့အီၪအ့ၬနီၪဘဲၫ အၪ့န့ဆၧမၩဆၧၩ့လၧ ၦခီၫ့ရးၥံၪ, ၡၩၦမၩဆၧဖိၪၥံၪဒဲ အဂူၫဂၩအၥ့ၪၪဆၧကိၪ့ၥ့ၪၥံၪအီၪ ဆၧမၩဆၧၩ့အပျီၩ့ န့ဝ့ၫနီၪလီၫ. ၥုၪ့ဎိၩၥၭၡါအဖၫ့ခိၪ မၩနၧၩ့မၩစၪဝ့ၫဒဲ စ့ၩရၫ့လတီၩဘၪအဂဲးအဖးလဖၪနီၪ ပဒၩ့ထဲၩ့ဝ့ၫပၥ့ၪလဲၪ မိၥ့ၪယၫဝ့ၫအၪလၨၪန့အယီၩ လၩ့ထံးလၩ့
ဆ့ၭနီၪဘဲၫ လ့ၩယိထဲၩ့လၧ ခီၫ့ရးရိၩ့ထုၬ ဝဲၭဆဲး (Attorney-General’s website) ဖၧၩ့န့နီၪလီၫ.
နၫ့ဆါအဆၧဒူၩယၪ့ဒဲ အဂဲးအဖးလဖၪယီၩ အီၪက့ၪပၭကၩဂီၩ့ ယိထွ့ၫပဒၩ့ဂဲး
အဲၪဒိၭမၩဆၧၩ့အ့ၪၦၡၩၥံၪယီၩ ကဘၪမၩထဲၩ့ဝ့ၫ ဘဲၫၥိၭဆၧဖၫ့လၬယီၩ အၥိၭနီၪလီၫ.
· အဲၪဒိၭအီၪက့ၪပၭကၩထဲၩ့ဝ့ၫ နၫ့ဆါအဆၧဒူၩယၪ့ယီၩလီၫ
· အဲၪဒိၭအီၪက့ၪပၭကၩထဲၩ့ နၫ့ဆါအဂဲးအဖးယီၩ ပၥ့ၪလဲၪနီၪဘဲၫ ဘၪထွ့ၫလၧ နၫ့ဆါအဆၧအီၪဆီၪ့အီၪချဲၫ့ဒဲ ကျိၪစ့ၩ
ၥံၪလဖၪ
· ဘၪထွ့ၫၥၭလၧနၫ့ဆါအဂဲးအဖး ဆၧပရၧၫ့လဖၪယီၩ ၡၩနုၬၦမၩဆၧၩ့ဖိၪ, ၦခီၫ့ရးဖိၪလမွဲဘၪ ၦဂူၫဂၩကဂၩဂၩနီၪ ကဖ့ၪထဲၩ့အဝ့ၫအခံၫ့ကန့ပၥ့ၪလဲၪနီၪ နၫ့ဆါဒၪနၫ့ဆါစ့ၩရၫ့အခွံး အီၪဝ့ၫလီၫ.
နၫ့ဆါထးဂ့ၩထီဘၪဒဲ ၥိၩ့ထဲၩ့ဝ့ၫဆၧမၩဆၧၩ့ကျိၪစ့ၩအၥိၭ ဘၪထွ့ၫၥၭလၧ ယိဆၧၩ့ထဲၩ့ခွါထဲၩ့ ၥၭၡါၥံၪအဂးဆၧမၩဆၧၩ့ အဆၧကွ့ၭနဲၪ့ၥံၪဒဲ အဂဲးအဖးၥံၪလဖၪယီၩ မၩန့ဝ့ၫအခွံး အီၪနီၪလီၫ. ဆၧအဖၧၩ့ ဆၧမၩဆၧၩ့လဖၪအဂး အဆၧလူၬအီၪ
ဎွ့လဲၪနီၪ ကၥ့ၪယၫဝ့ၫအဂး မွဲပၫဝ့ၫနီၪလီၫ.
နၫ့ဆါလိၫဝ့ၫဒဲကကြၨၭဝ့ၫဆုးကျိၭဆၧၥံၪ
ဘဲၫဆၧဖၫ့လၬယီၩအၥိၭ မၩကန့အဂးအခွံး အီၪဝ့ၫလီၫ.
· နၫ့ဆါကနၪၥ့ၪဝ့ၫအကၠီၪ့အဖျီၩ့ဒဲ မၩန့ဝ့ၫဆၧပရၧၫ့ အဂဲးအဖးအခွံး အီၪနီၪလီၫ
· ဖ့ၪကိၪ့ထဲၩ့ဝ့ၫ အဆၧဒၪၥံၪအခွံး အီၪနီၪလီၫ.
အဲၪဒိၭချဲၩ့လၧ အလၨဆၧချဲၩ့လမွဲဘၪ ဆုးကျိၭလီၩချဲၩ့န့ဝ့ၫအခွံး အီၪနီၪလီၫ. အၡါမၫ ၦချဲၩ့ကျိၭၥံၪလမွဲဘၪ ဘၪထွ့ၫလၧ
ဆုးကျိၭန့ ဆၧပိၬဆၧလိၬၥံၪလဖၪ ၥိၩ့ထဲၩ့ဝ့ၫအခွံးမွဲပၫဝ့ၫနီၪလီၫ
နၫ့ဆါအဲၪဒိၭကြၨၭဝ့ၫအကၠီၪ့အဖျီၪ့ၥိၭ အဲၪဒိၭမၩဆၧၩ့ထဲၩ့ ၦၡၩၥံၪလဖၪဒဲ အဲၪဒိၭဖ့ၪဂဲးမၩဆၧၩ့ဖိၪၥံၪယီၩ ဒၪခီၩ့လီၩချဲၩ့
အခွံး အီၪဝ့ၫနီၪလီၫ. ဘၪလီၩနီၪဘဲၫ ကကြၨၭလၧနၧၩဒဲ အခံၫ့ကခံၫ့ခံၫ့နီၪ ကၩ့ကၩဒၪခီၩ့ထဲၩ့ကန့အဂး ဎိၭဒီၪထၬဝ့ၫနီၪ
လီၫ.
ဆၧကၪဆၧဂဲၩလဖၪယီၩ ဖျဲၪဖျဲၪဒဲကဘၪလိၬဎွ့ၩဎီၩ့ၥိၭ ကၥိၫ့နုၬဒုၭဖျီၪ့ဝ့ၫအဂး မၩဆၧၩ့ဝ့ၫအဂဲး
ဆၧမၩဆၧၩ့ကျိၪစ့ၩၥိၭ န့ထၬဝ့ၫယိဆၧၩ့ထဲၩ့ခွါထဲၩ့ၥၭၡါၥံၪ အဂး ဆၧမၩဆၧၩ့လဖၪဖၧၩ့ ဆၧကၪဆၧဂဲၩကဲၪထၪ့ဝ့ၫ နီၪဘဲၫ ဆၧဖၫ့လၬယီၩအၥိၭ မၩန့အခွံး အီၪဝ့ၫနီၪလီၫ.
· အဲၪဒိၭမၩဆၧၩ့ဖိၪၥ့ၪအီၪကဆၫ့ ဆၧမၩဆၧၩ့ကန့ဝ့ၫအဂး
· ဘၪထိးဆၧမၪလဖၪယီၩ ၥၭမဲၪၥၭဖျဲၩ့အီၪအ့ၬဂီၩ့ ၡိၬဝ့ၫန့နီၪအဂဲး
· ၡိၬထၬဆၧလဖၪယီၩ မၩဆၧၫ့ထဲၩ့ဝ့ၫအဖျဲၪဒဲ ဘၪလိၬဎွ့ၩဎီၩ့ကန့ဝ့ၫအဂဲး နီၪလီၫ.
ၦၡၩၥံၪဒဲ ၡၩအဒီၪ့အဝၩ့ၥံၪအီၪ ဆုးကျိၭမၩန့ဆၧမၩဆၧၩ့ၥိၭ အီၪဝ့ၫအဂဲး
ကနၪၥ့ၪဝ့ၫအထးဂ့ၩထီဘၪၥံၪအဂး, ခွံၬလၩ့စ့ၩရၫ့ဝ့ၫအဂး လမွဲဘၪၡိၬဝ့ၫဆၧမၩဆၧၩ့ၥံၪလဖၪ လိၫဆၧဝ့ၫ ၥ့ၪနီၪလီၫ. န့ဘၪထၬဆၧမၩဆၧၩ့လဖၪယီၩ ၡၩနုၬလးလၧ ၦခီၫ့ရးကဂၩအီၪမွဲဂ့ၩ, ရွံထၬဝ့ၫအဂူၫဂၩအီၪမွဲဂ့ၩ မၩန့အခွံး အီၪဝ့ၫနီၪ
လီၫ.
အဲၪဒိၭမၩဆၧၩ့ၦခီၫ့ရးဖိၪ လမွဲဘၪ အဲၪဒိၭမၩဆၧၦၡၩကဂၩဂၩဒဲ ထးဒၪဝ့ၫအခံၫ့အထီ ဆုးကျိၭလီၩချဲၩ့အခွံး အီၪဝ့ၫနီၪ
လီၫ.
အဲၪဒိၭမၩဆၧၩ့ၦၡၩလဖၪယီၩ နၫ့ဆါအဂးလၧအကၧၩ့ဒိၪ အနိၪ့အဆုးဖၧၩ့ ပၫဆၧနီၪ ကြၨၭပၭကၭဘၪနီၪလီၫ. ဘၪလီၩနီၪ
ဘဲၫ, ဂံၪ့ဒီၪ့ဖိၪ,အထံၭအၥိၭၥံၪဒဲ အဲၪဒိၭယိဆၧၩ့ထဲၩ့ခွါထဲၩ့ ၦၡၩၥံၪ ပၫဝ့ၫနီၪလီၫ.
ဘဲၫအဖၫ့လၬယီၩအၥိၭ ၦၡၩၥံၪဒဲဆုးကျိၭကန့ဝ့ၫအခွံး မွဲအီၪဝ့ၫနီၪလီၫ.
· နၫ့ဆါအဂးအကၧၩ့ဒိၪထဲၩ့ၦၡၩၥံၪလဖၪ
· လၧဆၧအီၪပွံၭအီၪၥၪ လမွဲဘၪ ဆၧဆၧးဎံၪဆၧးလၩ ဆၧဂဲၩဝၭအဖၧၩ့ နုၬလၩ့ပၫဝ့ၫဂဲးအပၫ, ၡၩအဒီၩ့အဝၩ့ဖၧၩ့ ဆုးကျိၭကပၫဝ့ၫဒဲ
· ဆၧဖိၪဆၧလံၩၥံၪလဖၪ နီၪလီၫ.
ဖျိၩ့လံၩလံၩဆၨၩဖိၪကဂၩ လမွဲဘၪ အီၪလၧ ထိၩရဲၭပၪ့လဲၪဆူၭ ဆၨၩဆၬဖိၪၥံၪ (Aboriginal or Torres Strait Islander) ယီၩ အဝ့ၫၥံၪၡၩအဒီၪ့အဝၩ့, အဖံၫအဖူၫအဖံၬလးဒဲ အဝ့ၫၥံၪအီၪထၬအကျိၩ့ဝၩ့လဖၪဒဲ ဆုးကျိၭကန့ဝ့ၫအဂး မွဲအခွံးအီၪနီၪလီၫ.
ကပၧၩ့ထၬဝ့ၫ နၫ့ဆါအထးဂ့ၩထီဘၪအဂး ကမၩထဲၩ့ဝ့ၫ လၩ့ထံးလၩ့ဆ့ၭဘဲၫၥ့ၪလဲၪ
အဲၪဒိၭမၩဆၧၩ့ၦၡၩလဖၪယီၩ ဘၪထွ့ၫလၧဆၧဘိၭဘၪ ၥ့ၫယၫအထံၪလဖၪယီၩ ကနၪၥ့ၪဝ့ၫဂီၩ့ ကဘၪလီၩ့ဖိၬထွ့ၫဝ့ၫ နီၪလီၫ. အဲၪဒိၭမၩဆၧၩ့ဖိၪၥံၪလဖၪယီၩ လီၩ့ဖိၬထွ့ၫဆၧအီၪအ့ၬနီၪဘဲၫ လ့ၩၡိၬဝ့ၫလၧ ဘၪထိးစၪဆၧၡိၬန့ဝ့ၫ ကမံၡံၫအ
ဖုၫအီၪ န့ဝ့ၫနီၪလီၫ.
လၧဆုးပထၪ ဖၧၩ့မွဲဂ့ၩ, လၧခွ့ၩဒီၪနါဖၧၩ့မွဲဂ့ၩ လမွဲဘၪ ၥိၫ့လံၬၥိၭမွဲဂ့ၩ လ့ၩၡိၬဝ့ၫန့နီၪလီၫ. အဲၪဒိၭကမိၥ့ၪယၫဝ့ၫ အၪန့
ဆၧပရၧၫ့အဂဲးအဖးလဖၪအဂး လ့ၩနုၬလၩ့ယိထဲၩ့လၧ Aged Care Quality and Safety Commission [ယိဆၧၩ့ထဲၩ့ခွါထဲၩ့ၥၭၡါ အစၩ့ထံၫဒဲဘၪထွ့ၫၥၭဆၧဒူၩဆၧယၪ့အီၪကမံၡံၫ] အဝဲၭဆဲး ဖၧၩ့နီၪလီၫ.
ကၡိၬဝ့ၫအဂးဒဲ ကလီၩ့ဎွါဝ့ၫအဂဲးအဖးလိၫဆၧလဖၪ အဂး ဆၧမၩဆၧၩ့လိၫဝ့ၫနီၪဘဲၫ Older Persons Advocacy Network (OPAN) အခွ့ၩဒီၪနါ 1800 700 600 အီၪပကိၭထဲၩ့န့ဝ့ၫနီၪလီၫ.
OPANယီၩ မၩဆၧၩ့ထဲၩ့အ့ၪပၧၩအပျီၩ့ဂီၩ့ မၩဆၧၩ့ထဲၩ့ဖီၩ့ဖီၩ့ဖျ့ၭဖျ့ၭဒဲ အနိၭဘံၪ့ဝ့ၫၦခီၫ့ရးဖိၪၥံၪနီၪ ကမၩဆၧၩ့ထဲၩ့ဝ့ၫ
အဂး အီၪနီၪလီၫ.
ၥနိၫမၩဆၧအၥၫ့ဖၧၩ့ ဘိၭဘၪၥ့ၪယၫဝ့ၫထးဂ့ၩထီဘၪၥံၪ
လၧဆၧဖၫ့လၬအဖၧၩ့ ပၫဝ့ၫၥနိၫအၥၫ့ၥနိၫခၪ့ထံၭ (23) အၥိၭဘိၭဘၪၥ့ၪယၫထၬဝ့ၫထးဂ့ၩထီဘၪလၧၫ့လၧၫ့ဎွ့ၩဎွ့ၩပၫဝ့ၫ
နီၪလီၫ.
အီၪက့ၪဂုးခၧၫ့ဝ့ၫဒၪ အနၫ့ဆါဖီၩ့ဖီၩ့ဖျ့ၭဖျ့ၭအဂဲး, ခွံၬလၩ့စ့ၩရၫ့ဒၪအနၫ့ဆါအဂဲး, မၩထၪ့ထီၫဝ့ၫအနၫ့ဆါ အစၩ့ထံၫကန့အဂဲးဒဲ ရွံထၪ့ဝ့ၫဖီၩ့ဖီၩ့ဖျ့ၭဖျ့ၭကန့အဂဲး
	(1)	ၦၡၩကဂၩလါလါ ဘဲၫဆၧဖၫ့လၬယီၩအၥိၭ ကမၩန့ဝ့ၫအထးဂ့ၩထီဘၪယီၩနီၪလီၫ.
	(a)	ဘၪထွ့ၫၥၭလၧ ၦၡၩကဂၩဂၩအဆၧအီၪမၧၫ့အဖၫ့ခိၪ ဒၩ့ဒိၭစိၩဝ့ၫအီၪဆၧရွံထၪ့ဆၧယီၩ မၩထဲၩ့ဝ့ၫဒဲ ခွံၬလၩ့စ့ၩရၫ့ဝ့ၫအဂး အခွံးအီၪဝ့ၫနီၪလီၫ. ဆၧလဖၪယီၩ ဘဲၫဆၧဖၫ့လၬယီၩ ဒုၭဖျီၪ့ထၬဝ့ၫအၥိၭ ပၫဝ့ၫနီၪလီၫ.
	(i)	ၦၡၩကဂၩလါလါ ၥိၩ့မၩန့ဝ့ၫ ကျိၪစ့ၩဆၧမၩဆၧၩ့ဒဲ မၩထဲၩ့ဝ့ၫ ယိဆၧၩ့ထဲၩ့ခွါထဲၩ့ၥၭၡါအဂး ဆၧမၩဆၧၩ့ၥံၪလဖၪ-
	(ii)	မွဲဆၧမၩဆၧၩ့လဖၪယီၩ မပၫလဲၪအီၪလဲၪ, အခံၫ့ပၥ့ၪလဲၪဒဲ မပၫလဲၪကမၩဆၧၩ့ထဲၩ့လဲၪအဂး အဂဲးအထံၪလဖၪ-
	(iii)	ၦၡၩကဂၩလါလါ ဘၪထွ့ၫၥၭလၧ ကျိၪစ့ၩထီးဘၩ့ၥံၪဒဲ အနၫ့ဆါအဆၧၥံၪလဖၪ, ဒဲ
	(b)	ခွံၬလၩ့စ့ၩရၫ့ထၬၥံၪလဖၪယီၩအဂး လိၫဆၧနီၪဘဲၫ ဆၧမၩဆၧၩ့ဒဲ ဆၧဖ့ၪဂဲးအခွံးန့ဝ့ၫဂီၩ့ အနၫ့ဆါစ့ၩ
ရၫ့ခွံၬလၩ့ထၬဝ့ၫလဖၪယီၩနီၪ မွဲအီၪက့ၪပၭကၩအခွံး အီၪဝ့ၫ
	(c)	နၫ့ဆါအဆၧအီၪမၧၫ့အစၩ့ထံၫ, ဘၪထွ့ၫၥၭလၧၡၩခံးဖၧၩ့ဒဲ မၩလၩ့ဘူၭၥၭဆၧဖံၭထံၩၥိၭဒဲ ဖံၭထံၩၥိၭ
လၧဘၪထွ့ၫမိဖၫၥံၪယီၩ လီၩ့ဎွါၥုၪ့ထၪ့ဝ့ၫအပၫ နၫ့ဆါအဆၧလၩ့အၪ့ယိၪလဖၪၥံၪယီၩ ထိးဆၧၫ့ဝ့ၫဒူၩ
ဒူၩအခွံး အီၪဝ့ၫနီၪလီၫ.
နုၬလၩ့မၩန့ၥိၩ့ထဲၩ့ဝ့ၫမီၪ့ဎီၩ့အဂး
	(2)	ၦၡၩကဂၩအဂး ဘဲၫဆၧဖၫ့လၬယီၩအၥိၭ မၩန့အခွံးအီၪဝ့ၫနီၪလီၫ.
	(a)	မၩဆၧၩ့ထၬဝ့ၫလၧကျိၪစ့ၩဒဲ ယိဆၧၩ့ထဲၩ့ခွါထဲၩ့ ၥၭၡါအဂး ဆၧမၩဆၧၩ့လိၫဝ့ၫလဖၪယီၩ ဘဲၩ့ဖၭဝ့ၫ လမွဲဘၪ ဘဲၩ့ဖၭကျိၭထဲၩ့ဝ့ၫယီၩ ကမၩန့ဝ့ၫအခွံး မီၪ့ဎီၩ့အီၪနီၪ ဘဲၫအဖၫ့လၬယီၩအၥိၭ ကဘၪမၩဝ့ၫ နီၪလီၫ.
	(i)	ဆၧးဎံၪလၩအၥိၭ ဒူၩယၪ့နဲၩ့န့ဝ့ၫ, ကြၨၭဘၪဝ့ၫ, ၥၭဆၧဘၪထံၭလဖၪယီၩ ဒုၭၥ့ၪယၫထုၪ့လၩ့ၥၭ
ဂီၩ့ ဘၠၩ့ထဲၩ့ဝ့ၫကန့ အကၠီၪ့အဖျီၩ့ၥံၪ
	(ii)	ၥၭၡါထၪ့အထီ ၥၭကိၪ့ၥ့ၪလဖၪဂၭဂီၩ့ လမွဲဘၪ ၥ့ၪယၫဆၧလဖၪဘၪထဲးဂၭဂီၩ့ ၥၭၡါၥံၪအဂး စူၪကထူၭစိၩအဆၧၥိၩ့ဝ့ၫကန့ အကၠီၪ့အဖျီၩ့ၥံၪ
	(b)	လိၫဆၧအခၫ ၥၭၡါၥံၪအဆၧဆၫကဘျၪၥ့ၪဝ့ၫ ဆၧယိဆၧၩ့ထဲၩ့ခွါထဲၩ့ဒဲထးထီၩ့ အၥၭၥံၫဝ့ၫ အထီ ကမၩဆၧၩ့ထဲၩ့ဝ့ၫအကၠီၩ့အဖျီၩ့ ၥံၪန့အခွံး အီၪဝ့ၫနီၪလီၫ.
အစၩ့ထံၫဂ့ၩဂီၩ့ ဒူၩယၪ့အီၪဝ့ၫ ကျိၪစ့ၩအၥိၭ ယိဆၧၩ့ထဲၩ့ခွါထဲၩ့ၥၭၡါအဂး ဆၧမၩဆၧၩ့ၥံၪလဖၪ
	(3)	ဘဲၫဆၧဖၫ့လၬယီၩအၥိၭ ၦၡၩကဂၩအဂးအခွံး န့ဝ့ၫလီၫ.
	(a)	ဆၧလၩဖၩ့ဒဲဆၧပၭကၩအီၪအၥိၭ ဘၪထိးဖံၭထံၩဖံၭၥိၭအခွံး အီၪဝ့ၫ
	(b)	ဆၧလၩ့အၪ့ယိၪဖီၩ့, ဆၧဒူၩယၪ့အီၪဝ့ၫ, အခွံးမီၪ့ဎီၩ့ဒဲ အီၪက့ၪပဲၩဆၧဖံၭထံၩၥိၭယီၩအ့ၬဒဲ န့ဘၪဆၧဖံၭ
ထံၩဖံၭၥိၭ အခွံးအီၪဝ့ၫ
	(c)	ၦၡၩကဂၩလါလါ အဝ့ၫၥံၪအနၫ့ဆါအဆၧနဲၪ့, ဆၧဆၧးဎံၪဆၧးလၩ, အဆၧနဲၩ့ဒဲလမီၪ့ဎီၩ့ဘၪလဖၪ
ယီၩ အီၪက့ၪဒိၪဝ့ၫဂီၩ့ အဲၪဒိၭမၩဆၧၩ့ဝ့ၫအခွံး အီၪဝ့ၫ
	(d)	ဆၧမၩဆၧၩ့ကျိၪစ့ၩဒဲ ယိဆၧၩ့ထဲၩ့ခွါထဲၩ့ၥၭၡါအဂး ဆၧမၩဆၧၩ့လဖၪယီၩ ဘဲၫဆၧဖၫ့လၬယီၩအၥိၭ ဘၪဖ့ၪအ့ၪဝ့ၫနီၪလီၫ.
	(i)	ဆၧးဎံၪလၩအၥိၭ ဒူၩယၪ့နဲၩ့န့ဝ့ၫ, ကြၨၭဘၪဝ့ၫ, ၥၭဆၧဘၪထံၭလဖၪယီၩ ဒုၭၥ့ၪယၫထုၪ့လၩ့ၥၭ
ဂီၩ့ ဘၠၩ့ထဲၩ့ဝ့ၫကန့အကၠီၪ့အဖျီၩ့ၥံၪ
	(ii)	ကမၩန့ဝ့ၫဆၧမၩဆၧၩ့အကၠီၪ့အဖျီၩ့ၥံၪဒဲ
	(iii)	ထံၭလၩ့ထၬဆၧနဲၪ့အီၪ ဆၧမၩဆၧၩ့ဖိၪၥံၪအဂး ကကြၨၭဝ့ၫအစၩ့ထံၫ, အဆၧၥ့ၪဘၪဒဲ အဆၧ
ဒၩခီၩ့အီၪဝ့ၫ ၦမၩဆၧဖိၪလဖၪနီၪ ကဘၪဖ့ၪအ့ၫဝ့ၫနီၪလီၫ.
	(4)	ထီၩ့ကိၭနီၪ ၦၡၩကဂၩလါလါ ကဒိၭန့ဘၪဝ့ၫ ဘဲၫဆၧဖၫ့လၬယီၩအခွံး အီၪဝ့ၫနီၪလီၫ.
	(a)	ဖီၩ့ဖျ့ၭဝ့ၫဒၪလၧ ဆၧမၩနၧၩ့မၩစၪဝ့ၫ, မၩလၩ့ယွၩအဆၧလၩဖၩ့ လမွဲဘၪ မၩဖံၭၥိၭဘဲၫၦၡၩကဂၩအ
ၥိၭမွဲအ့ၬ, အၪ့န့ဝ့ၫအမျၭ, ယိဖၭခွံၬဝ့ၫၥံၪ, မၩကၪဆၧၥံၪ, ဘၪထိးလတီၩဘၪ လမွဲဘၪဝ့ၫ ဖီၪ့ဆီၪ့အ
မိဖၫၥံၪယီၩ မၩထဲၩ့ဝ့ၫထီးအလူၬနီၪ အခွံးအီၪဝ့ၫ
	(b)	ဘဲၫၥနိၫမၩဆၧယီၩအၥိၭ ကဘၪမၩယိဆၧၩ့ထဲၩ့ ၦၡၩၥံၫအဖၫ့ခိၪနီၪ ထီးနဲၪ့ထၬဝ့ၫဆၧအလိၫၥ့ၪဒဲ မီၪ့ဎီၩ့အစၩ့ထံၫဂ့ၩဂီၩ့ မၩန့ဆၧဒူၩယၪ့အီၪအခွံး မွဲအီၪဝ့ၫနီၪလီၫ.
ထီးနဲၪ့	အဆၧၫ့(3) အဆၧၫ့ဖိၪ(4) ပၫဝ့ၫအယွ့ဖိၪ(1)ယီၩ ထံၭလၩ့မၩန့ဝ့ၫ ဆၧနဲၪ့ၦမၩဆၧဖၩ့ဖိၪၥံၪအဖၫ့
ခိၪ ထီးနဲၪ့ထၬဝ့ၫအဂဲးအဖး ကၩ့ကၩထၬဝ့ၫနီၪလီၫ. ဆၧအဖၧၩ့ ပၧၩ့ထၬဝ့ၫအကၠီၪ့အဖျီၩ့ၥံၪ ကၥိၩ့ဝ့ၫဒဲကဲၪဆၧအဂဲးအဖးၥံၪနီၪ တဲၩ့ဝဲၩမၩဝ့ၫဆၧလဖၪပၫဝ့ၫနီၪလီၫ.
အနၫ့ဆါ အဆၧဒူၩယၪ့အဂးဒဲအဂဲးအဖးလဖၪယီၩ ပၭကၩပဒၩ့ဝ့ၫ
	(5)	ၦၡၩကဂၩလါလါနီၪ ဘဲၫဆၧဖၫ့လၬယီၩအၥိၭ မၩန့အခွံးအီၪဝ့ၫနီၪလီၫ.
	(a)	အနၫ့ဆါအဆၧဒူၩယၪ့လဖၪနီၪ ပၭကၩအခွံး အီၪဝ့ၫ
	(b)	အနၫ့ဆါအဂဲးအဖးလဖၪနီၪ ပဒၩ့အခွံး အီၪဝ့ၫနီၪလီၫ.
	(6)	ထီၩ့ကိၭနီၪ မၩန့ဆၧအခွံးယီၩအီၪဒ့ၭနီၪလီၫ. အဆၧၫ့ယီၩအၥိၭ အနၫ့ဆါအဂးထီးနဲၪ့ထၬဝ့ၫ အထးဂ့ၩထီ
ဘၪလဖၪဒဲ အနၫ့ဆါၥိၩ့ထဲၩ့ဝ့ၫ ဆၧမၩဆၧၩ့ကျိၪစ့ၩၥိၭ ဘၪထွ့ၫၥၭလၧ ယိဆၧၩ့ထဲၩ့ခွါထဲၩ့ ၥၭၡါအဂး ဆၧ
မၩဆၧၩ့အဆၧကွ့ၭနဲၪ့ၥံၪဒဲ အၪ့ကံၩ့မၩန့ဝ့ၫ အဂဲးအဖး အခွံးအီၪနီၪလီၫ. ဆၧလၧဆၧမၩဆၧၩ့ၥံၪ အဆၧလူၬ
အပၫမၩန့ဝ့ၫအဂဲးအဖးအခွံးအီၪဝ့ၫနီၪလီၫ.
ဆုးကျိၭမၩထဲၩ့ဝ့ၫလၧ လးမိထုၫ့အၥိၭဒဲ မၩဆၧၫ့ထဲၩ့ဝ့ၫလအီၪဘၪၥိၭ ၥိၫ့နုၬန့ဝ့ၫအခွံးအီၪ
	(7)	ၦၡၩကဂၩလါလါ ဘဲၫအဖၫ့လၬယီၩအၥိၭ မၩန့အခွံး အီၪဝ့ၫနီၪလီၫ.
	(a)	အနၫ့ဆါ ၥိၩ့န့ဝ့ၫဆၧမၩဆၧၩ့ကျိၪစ့ၩၥိၭ ယိဆၧၩ့ထဲၩ့ခွါထဲၩ့ ၥၭၡါအဂးဆၧမၩဆၧၩ့ယီၩ အနၫ့ဆါနၪ
ၥ့ၪဝ့ၫအဒီၩ့အၥိၭ ဘၪထိးဖ့ၪထုၪ့ၥၭန့ဝ့ၫအခွံး အီၪအဂဲးဒဲ
	(b)	ဘၪထွ့ၫၥၭလၧ ဆၧမၩဆၧၩ့ၥံၪလဖၪဒဲ အနၫ့ဆါအဆၧဒၪလဖၪယီၩ လီၩချဲၩ့ဝ့ၫန့ဂီၩ့ ဘၪထိးခိၭနၪ
အခွံး အီၪအဂဲးနီၪလီၫ.
	(8)	အနၫ့ဆါ အဲၪဒိၭလၧအလၨဆၧချဲၩ့ဒဲ ဆုးကျိၭလီၩချဲၩ့န့ဝ့ၫ လကၭဘၪ ကမၩဆၧၩ့အ့ၪအဝ့ၫအကၠီၪ့အဖျီၩ့ လဖၪၥံၪနီၪမွဲ ဆုးကျိၭလီၩချဲၩ့အခွံးန့ဝ့ၫနီၪလီၫ. 
	(9)	လိၫဆၧနီၪဘဲၫၦချဲၩ့ကျိၭၥံၪဒဲဆုးကျိၭၥိၩ့ထဲၩ့န့ဝ့ၫၦၡၩလါလါဘဲၫဆၧဖၫ့လၬယိၩအၥိၭန့ဘၪအခွံးအီၪဝ့ၫ
နီၪလီၫ.
	(a)	မၩဆၧၩ့ဝ့ၫကျိၪစ့ၩယီၩ ယိဆၧၩ့ထဲၩ့ခွါထဲၩ့ၥၭၡါအဂး ဆၧမၩဆၧၩ့လဖၪဖၧၩ့ မၩဝ့ၫအဖၧၩ့ဆၧကၪဆၧ
ဂဲၩ့ ကဲၪဝ့ၫအခၫ အဲၪဒိၭမၩဆၧၩ့ဖိၪၥံၪအီၪ ဆုးကျိၭလီၩၥ့ၪယၫ ဝ့ၫပျၩ့ပျၩ့ဒဲ ကမၩန့ဝ့ၫအဆၧမၩဆၧၩ့
အခွံး အီၪဝ့ၫဒဲ
	(b)	ဘၪထွ့ၫၥၭလၧ ဆၧမၩဆၧၩ့ယီၩဒဲ ၥၭခိဆၧ, ၥၭမဲၪ့ၥၭဖျဲၩ့ဆၧ လအီၪဘၪၥိၭ ရှိၬဝ့ၫအခွံး န့နီၪအဂဲး
	(c)	ရှိၬဝ့ၫဆၧလဖၪယီၩ ဘၪလိၬဎွ့ၩဎီၩ့ဒဲ ကထံၪဎးမၩပျၩ့ထဲၩ့အ့ၪဝ့ၫအဂး အခွံးၥံၪအီၪဝ့ၫနီၪလီၫ.
ဖ့ၪဂဲးမၩဆၧဖိၪၥံၪ, အကၧၩ့ဒိၪၦၡၩၥံၪဒဲ ၡၩခံးဂးဆုးကျိၭဆၧၥံၪ
	(10)	ၦၡၩကဂၩလါလါနီၪ ဘဲၫၥိၭဆၧဖၫ့လၬယီၩအၥိၭ အခွံးအီၪဝ့ၫနီၪလီၫ. လၧအဆၧၫ့ဖၧၩ့ယီၩနီၪ အနၫ့ဆါအ
ထးဂ့ၩထီးဘၪၥံၪယီၩ ကနၪၥ့ၪဝ့ၫအဂး လမွဲဘၪ ကၥိၩ့ဆိၫ့ကၩဝ့ၫအဂး, အနၫ့ဆါအဆၧဒၪၥ့ၪလဖၪယီၩ လီၩချဲၩ့ဝ့ၫအဂး, အနၫ့ဆါအဆၧအီၪမၧၫ့ဒဲ ဘၪထွ့ၫဝ့ၫလဖၪနီၪ စ့ၩ့ရၫ့ခွံၬလၩ့ထၬဝ့ၫအဂး, ဖ့ၪကိၪ့ထဲၩ့န့ဝ့ၫ
ၡိၬဆၧ လမွဲဘၪ ဖ့ၪကိၪ့ဆၧၥံၪဆၧလၧအခွံး အီၪဝ့ၫနီၪလီၫ.
	(11)	ၦၡၩကဂၩနီၪ အဝ့ၫအဂးအကၧၩ့ဒိၪဝ့ၫအနိၪ့အဆုးဆုးဖၧၩ့ အီၪက့ၪပၭကၩအခွံးန့ဝ့ၫနီၪလီၫ. ဆၧလဖၪနီၪ
ဘဲၫ, အဲၪဒိၭယိဆၧၩ့ထဲၩ့ခွါထၩ့ၦၡၩၥံၪ, ၦဂဲၫအီၪကွ့ၩဖိၪၥံၪဒဲ အဲၪဒိၭမၩဆၧၩ့ၦမၩဆၧဖိၪၥံၪနီၪလီၫ.
	(12)	ၦၡၩကဂၩနီၪ အနၫ့ဆါအဲၪဒိၭရွံထၪ့ဝ့ၫအထးဂ့ၩထီးဘၪ လဖၪဒဲ ဆၧမၩဆၧၩ့လဖၪယီၩ န့ယူၭနီၪဘဲၫ အနၫ့
ဆါအဂးအကၧၩ့ဒိၪဝ့ၫဆၧလဖၪဒဲ ဆုးကျိၭအီၪထဲၩ့အခွံး အီၪဝ့ၫနီၪလီၫ.
	(a)	ဆၧလဖၪၥံၪနီၪဘဲၫ, အနၫ့ဆါအဂးအကၧၩ့ဒိၪဝ့ၫၦၡၩၥံၪ အဆၧဖိၪဆၧလံၩၥံၪဒဲ ဆုးကျိၭအီၪထဲၩ့န့
အခွံး (ဂံၪ့ဒီၪဖိၪၥ့ၪ, အထံၩအၥိၭၥံၪ, အဲၪဒိၭမၩဆၧၩ့ၦမၩဆၧဖိၪၥံၪ လမွဲဘၪ ဂဲၫဂၭကွ့ၩဖိၪၥံၪလဖၪနီၪ ကဂဲၫဂၭကွ့ၩထဲၩ့လၧ အဝ့ၫၥံၪအီၪ ၥုၪ့ဒူၩၥၭဒူၩကအီၪဝ့ၫအဂး လမွဲဘၪ အနၫ့ဆါကလ့ၩဂၭကွ့ၩလၧ အဂံၪ့ဒီၪ့ဖိၪဒဲ အထံၭအၥိၭအီၪအဂဲး)
	(b)	အနၫ့ဆါ ၡၩခံးအဒီၪ့အဝၩ့ဒဲ ဆုးကျိၭအီၪထဲၩ့န့အခွံး (ၦအၪဂၩအဂဲးဖၧၩ့ကပၫဝ့ၫဂဲး, ဆၧအီၪပွံၭအီၪ
ၥၫ, ဆၧဆၧးဎံၪဆၧးလၩ, ဆၧနဲၩ့ဆၧဘိၪ့ၥံၪဒဲ အီၪဝ့ၫအဆၧအီၪမၧၫ့အဒီၩ့ၥိၭ ဆၧဂဲၩဝၭၥံၪ ပၫဝ့ၫအ
ဂဲး)
	(c)	ဖျိၩ့လံၩလံၩဆၨၩဖိၪကဂၩလမွဲဘၪအီၪလၧထိၩရဲၭပၪ့လဲၪဆူၭဆၨၩဆၬဖိၪၥံၪ (Aboriginal or Torres Strait Islander) ယီၩအဝ့ၫၥံၪၡၩအဒီၪ့အဝၩ့, အဖံၫအဖူၫအဖံၬလးဒဲ အဝ့ၫၥံၪအီၪထၬ အကျိၩ့ဝၩ့လဖၪဒဲ ဆုးကျိၭကန့ဝ့ၫအဂးမွဲအခွံး အီၪနီၪလီၫ.
	(13)	ၦၡၩကဂၩနီၪ အဝ့ၫထီးနဲၪ့ရွံထၪ့ထၬဝ့ၫ ၦကဂၩလမွဲဘၪ စီၩ့မၩ့အီၪဘၪ ၦၡၩကဂၩဒဲအဝ့ၫကမိဒၪထွ့ၫအခံၫ့
နီၪ ဒၪထဲၩ့ကန့အဂး အခွံးအီၪဝ့ၫနီၪလီၫ.

